Rezervni trg (Cleveland)

Rezervni trg (engleski: Reserve Square) je trodijelni građevinski kompleks mješovite namjene u centru Clevelanda, Ohio, Sjedinjene Američke Države. Čine ga dvije stambene zgrade od 23 sprata visine 81 m. spojene petospratnim kubusom različite namjene. Nalazi se zapadno od stambene zgrade Bohn Tower. Kompleks se prvobitno zvao Park Centre i bio je proširenje plana Erieview. Jedan od ciljeva ovog plana bio je stvaranje stambenih zona u centru Clevelanda, ali nikad nije do kraja završen. Arhitektura Kompleks je projektovala arhitektonska firma Dalton-Dalton-Newport-Little iz Clevelanda, koja je u jednom trenutku bila jedna od najistaknutijih firmi na svijetu, nakon čega ju je 1984. godine preuzela kompanija URS Corp iz San Francisca. Na vanjski dizajn utjecalo je Le Corbusierovo stambeno naselje Unité d'Habitation, zgrada poznata po svom interijeru i minimalnom otisku na tlu. Unité d'Habitation se pokazala izuzetno utjecajnom i često se navodi kao početna inspiracija za brutalistički arhitektonski stil i filozofiju. Rezervni trg se estetski približava brutalizmu načinom na koji koristi elemente lijevanog neobrađenog prirodnog betona - (béton brut), iako je manje profinjen od tog stila. Izgradnja Izgradnja zapadne kule započela je 29. oktobra 1971. godine, a završena je 28. oktobra 1972. godine. Istočna kula i cijeli kompleks Park Centre završeni su 1973. godine po cijeni od 34,5 miliona dolara. Dvije zgrade od 25 spratova su povezane petospratnom maloprodajno-rekreacijskom jezgrom površine 16.000 m², sa 15 restorana, kino-dvoranom, brojnim prodavnicama, univerzitetskim kampusom Bryant & Stratton i garažama. Prvi stanari su se uselili 15. marta 1973. godine. Središnji Tržni centar postojao je od 1973. do 1989. godine. Godine 1989. započela je velika obnova koja je 1990. god. The Park pretvorila u Reserve Square (Rezervni trg). Iste godine, dio Zapadne kule je pretvoren u hotel Radisson, a zatim i hotel Embassy Suites nekoliko godina, sve dok nije zatvoren 2012. godine i ponovo pretvoren u apartmane. Neke televizijske stanice u Klivlendu - sve u vlasništvu Gray Television - imaju svoje studije za emitiranje na prvom spratu zgrade. Vanjske veze „K&D Group will close Embassy Suites hotel in downtown Cleveland, convert it to apartments”. www.cleveland.com - 28.01,2012. Pristupljeno 19. avgust. 2025. (en) Izvori